REGULAMENTUL (CE) NR. 381/2009 AL COMISIEI
din 8 mai 2009
de modificare a Regulamentului (CE) nr. 2092/2004 al Comisiei de stabilire a normelor de aplicare a unui contingent tarifar pentru importul de carne de vită și mânzat uscată dezosată originară din Elveția
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 144 alineatul (1) coroborat cu articolul 4,
întrucât:
(1)
În conformitate cu Regulamentul (CE) nr. 2092/2004 al Comisiei (2), înainte de a importa anumite produse este necesar să se elibereze certificate de autenticitate care să ateste că produsele sunt originare din Elveția. Numele organismului care emite aceste certificate este specificat în anexa III la regulamentul menționat. Articolul 4 alineatul (2) din regulament menționează faptul că anexa III poate fi revizuită în cazul numirii unui nou organism emitent.
(2)
Elveția a notificat Comisiei faptul că a numit un nou organism care va fi autorizat să emită certificate de autenticitate.
(3)
Prin urmare, Regulamentul (CE) nr. 2092/2004 trebuie modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Anexa III la Regulamentul (CE) nr. 2092/2004 se înlocuiește cu textul din anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 mai 2009.